PANEVĖŽIO RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL PANEVĖŽIO RAJONO SAVIVALDYBĖS ADMINISTRACIJOS DIREKTORIAUS
2021 M. KOVO 9 D. ĮSAKYMO NR. A-126 „DĖL SOCIALINIO DARBO SU ŠEIMOMIS, TAIKANT ATVEJO VADYBĄ PANEVĖŽIO RAJONO SAVIVALDYBĖJE, TVARKOS APRAŠO PATVIRTINIMO“ PAKEITIMO

2021 m. gruodžio 10 d. Nr. A-806

Panevėžys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi,

p a k e i č i u Socialinio darbo su šeimomis, taikant atvejo vadybą Panevėžio rajono savivaldybėje tvarkos aprašo, patvirtinto Panevėžio rajono savivaldybės administracijos direktoriaus 2021 m. kovo 9 d. įsakymu Nr. A-126 „Dėl Socialinio darbo su šeimomis, taikant atvejo vadybą Panevėžio rajono savivaldybėje tvarkos aprašo patvirtinimo“:

1. pakeičiu 27.2 papunktį ir jį išdėstau taip:

„27.2. Socialinis darbuotojas, dirbantis su šeima, naudoja šias formas:

27.2.1.Šeimos kortelę pildo pradėjęs teikti paslaugas šeimai, kortelė atnaujinama pasikeitus šeimos duomenims (1 priedas);

27.2.2. Buities ir gyvenimo sąlygų patikrinimo aktą surašo esant poreikiui (2 priedas);

27.2.3. Apsilankymo šeimoje (pokalbio) aktą pildo apsilankęs šeimoje dėl tam tikrų priežasčių: kada reikia ištirti skundą ar patikrinti gautą informaciją, kai situacija reikalauja detalaus aprašymo, fiksuoti reikšmingą pokalbį su šeima ar kitais specialistais, vaduoti kolegą (3 priedas);

27.2.4. Darbo su šeima eigos aprašymas pildomas po kiekvieno apsilankymo ar susitikimo su šeima. Darbo su šeima eigos aprašymas pildomas 1 (vieną) mėnesį, mėnesio pabaigoje atspausdinamas, pasirašomas ir įsegamas į šeimos bylą (4 priedas);

27.2.5. Susitarimas dėl pagalbos paskirstant šeimos pajamas pildomas esant poreikiui (5 priedas);

27.2.6. Informacija apie šeimą ir jai teikiamą pagalbą pildoma du kartus per metus ir pateikiama Skyriui (6 priedas).“.

2. pakeičiu 6 priedą ir jį išdėstau taip (pridedama).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės administracijos direktorius	Eugenijus Lunskis

Socialinio darbo su šeimomis, taikant atvejo

vadybą Panevėžio rajono savivaldybėje,

tvarkos aprašo

6 priedas

PANEVĖŽIO RAJONO SAVIVALDYBĖS ADMINISTRACIJA

______________________________ seniūnija

INFORMACIJA APIE ŠEIMĄ IR JAI TEIKIAMĄ PAGALBĄ

20......... m. ................. pusmetis

1.	Šeima:

	Motina (pamotė, globėja (rūpintoja)): _______________________________________________

(pabraukti)

	Tėvas (patėvis, globėjas (rūpintojas)) :_______________________________________________

(pabraukti)

	Vaikai (įvaikiai, globojami vaikai): _________________________________________________

(pabraukti)

2.	Kiti šeimai svarbūs asmenys (močiutė, senelis, teta, dėdė ir pan.)

3.	Šeimos gyvenamoji vieta:

4.	Socialinės rizikos veiksnių reiškimosi šeimoje intensyvumo lygis: __________________________

5.	Problemos:

6.	Socialinio darbo šeimoje tikslas:

7.	Teiktos (teikiamos) ar organizuotos (organizuojamos) socialinės paslaugos ir šeimos dalyvavimas veiklose:

Suteiktos paslaugos	Paslaugų teikimo dažnumas	Pastabos
BENDROSIOS SOCIALINĖS PASLAUGOS
Informavimas
Konsultavimas
Tarpininkavimas ir atstovavimas
Maitinimo organizavimas (suteikiant nemokamą maitinimą valgyklose, bendruomenės įstaigose ar kitose maitinimo vietose)
Aprūpinimas būtiniausiais drabužiais ir avalyne
Transporto organizavimas
Sociokultūrinės paslaugos (laisvalaikis, sportas)
Asmens higienos (skalbimo, dušo) paslaugų organizavimas
Kitos (įrašykite)
SPECIALIOSIOS SOCIALINĖS PASLAUGOS (SOCIALINIŲ ĮGŪDŽIŲ UGDYMAS IR PALAIKYMAS)
Suteiktos paslaugos	Pastabos
Kasdienio gyvenimo įgūdžių ugdymas ir palaikymas (pagalba buityje ir namų ruošoje, apsiperkant, mokant mokesčius, prižiūrint vaikus, bendravimas ir kt.)
Psichologinės / psichoterapinės pagalbos organizavimas
Kitos (įrašykite)

8. Pokyčiai šeimoje:

8.1. Teigiami pokyčiai

8.2. Išlieka neigiama

Išvada:

Socialinis darbuotojas ___________________________

(vardas, pavardė, parašas)